[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 16.2.2009

KOM(2009) 63 endelig

2006/0132 (COD)

UDTALELSE FRA KOMMISSIONEN

i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslaget til EUROPA-PARLAMENTETS OG RÅDETS DIREKTIV om en ramme for Fællesskabets indsats for en bæredygtig anvendelse af pesticider

OM ÆNDRING AF KOMMISSIONENS FORSLAG i henhold til EF-traktatens artikel 250, stk. 2

2006/0132 (COD)

UDTALELSE FRA KOMMISSIONEN

i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslaget til EUROPA-PARLAMENTETS OG RÅDETS DIREKTIV om en ramme for Fællesskabets indsats for en bæredygtig anvendelse af pesticider

1. BAGGRUND

Procedure

Den 14. juli 2006 fremsatte Kommissionen et forslag til Europa-Parlamentets og Rådets rammedirektiv om bæredygtig brug af pesticider til vedtagelse efter proceduren med fælles beslutningstagning i henhold til EF-traktatens artikel 251.

Det Europæiske Økonomiske og Sociale Udvalg afgav udtalelse den 14. marts 2007. Regionsudvalget afgav udtalelse den 13. februar 2007.

Europa-Parlamentet fastlagde sin holdning til forslaget ved førstebehandlingen den 23. oktober 2007.

Rådet nåede til politisk enighed om forslaget den 17. december 2007 og vedtog sin fælles holdning den 19. maj 2008.

Europa-Parlamentet fastlagde sin holdning ved andenbehandlingen den 13. januar 2009.

2. Formålet med Kommissionens forslag

Formålet med forslaget er at udfylde det lovgivningsmæssige tomrum, hvad angår pesticiders anvendelsesfase på EU-plan, og udarbejde fælles minimumsregler for anvendelse af pesticider, så risiciene for menneskers sundhed og miljøet mindskes.

Det foreslåede rammedirektiv om bæredygtig anvendelse af pesticider (KOM(2006) 373 endelig) er, sammen med et forslag til forordning om markedsføring af plantebeskyttelsesmidler (KOM(2006) 388 endelig), de vigtigste retsakter til gennemførelse af de foranstaltninger, der er foreslået i temastrategien for bæredygtig anvendelse af pesticider (KOM(2006) 372).

3. KOMMISSIONENS BEMÆRKNINGER

3.1 Generelt

På plenarforsamlingen den 13. januar 2009 vedtog Europa-Parlamentet en kompromispakke, som var blevet aftalt med Rådet med henblik på at nå til enighed under andenbehandlingen.

De heraf følgende ændringer vedrører i det væsentlige:

- opstillingen, i de nationale handlingsplaner, af mål for nedbringelse af risikoen ved og anvendelsen af pesticider, med rapporteringskrav for Kommissionen

- den skærpede beskyttelse af beboere og andre tilstedeværende

- krav vedrørende distribution af pesticider til ikke-professionelle brugere

- indførelsen af ordninger for indsamling af oplysninger om forgiftningsuheld blandt mennesker, der regelmæssigt udsættes for pesticider

- behandlingen af anmodninger om tilladelse til luftsprøjtning

- anvendelsen af pesticider i specifikke områder.

Kommissionen accepterer kompromispakken, da den er i tråd med det overordnede mål med forslaget og dets generelle aspekter.

3.2 Ændret forslag

I henhold til i EF-traktatens artikel 250, stk. 2, ændrer Kommissionen sit forslag som beskrevet ovenfor.